ประกาศคณะกรรมการกํากับหลักทรัพย์และตลาดหลักทรัพย์ ที่ กค. 17/2562 เรื่อง การเปิดเผยข้อมูลตามพระราชกําหนด การประกอบธุรกิจสินทรัพย์ดิจิทัล พ.ศ. 2561 (ฉบับประมวล)\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 15 แห่งพระราชกําหนดการประกอบธุรกิจสินทรัพย์ดิจิทัล พ.ศ. 2561 คณะกรรมการ ก.ล.ต. ออกประกาศไว้ดังต่อไปนี้ข้อ ๑ ให้สํานักงาน ก.ล.ต. เปิดเผยข้อมูลเกี่ยวกับการดําเนินการ การสั่งการ การลงโทษ และข้อมูลอื่นใดที่ได้จากการปฏิบัติหน้าที่ตามพระราชกําหนดการประกอบธุรกิจสินทรัพย์ดิจิทัล พ.ศ. 2561 เช่น ประกาศ หนังสือเวียน แนวนโยบายในการกํากับดูแล ผลการกํากับดูแลการปฏิบัติให้เป็นไปตามกฎหมาย ข้อมูลสถิติ บทศึกษา บทวิจัย เรื่องร้องเรียน ขั้นตอน การดําเนินการหรือการสั่งการที่มีลักษณะคุ้มครองผู้ลงทุน เป็นต้น เมื่อเห็นว่าการเปิดเผยข้อมูลดังกล่าวจะเป็นประโยชน์ต่อประชาชนหรือเพื่อคุ้มครองผู้ลงทุน ข้อ ๒ ให้สํานักงาน ก.ล.ต. จัดให้มีข้อมูลดังต่อไปนี้ เพื่อบุคคลทั่วไปสามารถตรวจดูได้บนเว็บไซต์ของสํานักงาน ก.ล.ต. หรือที่ศูนย์สารสนเทศตลาดทุนของสํานักงาน ก.ล.ต. (1) สรุปการตรวจสอบการดําเนินงานของผู้ประกอบธุรกิจสินทรัพย์ดิจิทัลและผู้ให้บริการระบบเสนอขายโทเคนดิจิทัลตามแผนตรวจสอบปกติ (2) การสั่งการให้ผู้ประกอบธุรกิจสินทรัพย์ดิจิทัลและผู้ให้บริการระบบเสนอขาย โทเคนดิจิทัลกระทําการหรืองดเว้นกระทําการ เว้นแต่การสั่งการที่มิได้มีผลกระทบอย่างมีนัยสําคัญ ต่อผู้ลงทุนทั่วไป (3) การลงโทษผู้กระทําผิด ไม่ว่าจะเป็นโทษทางปกครอง โทษทางอาญา หรือมาตรการลงโทษทางแพ่ง (4) การกล่าวโทษต่อพนักงานสอบสวนหรือการยื่นเรื่องต่อพนักงานอัยการเพื่อให้ดําเนินคดีทางอาญาหรือเพื่อดําเนินการตามมาตรการลงโทษทางแพ่งกรณีที่สํานักงาน ก.ล.ต. มีความจําเป็นต้องเปิดเผยข้อมูลใดอันเนื่องมาจากการปฏิบัติหน้าที่ตามพระราชกําหนดการประกอบธุรกิจสินทรัพย์ดิจิทัล พ.ศ. 2561 ซึ่งอาจมีผลกระทบต่อผู้ลงทุนหรือประชาชนในวงกว้าง สํานักงาน ก.ล.ต. อาจพิจารณาเปิดเผยข้อมูลเพิ่มเติมได้ โดยจะต้องคํานึงถึงผลกระทบต่อราคาสินทรัพย์ดิจิทัล หรือประสิทธิภาพในการบังคับใช้กฎหมาย รวมทั้งต้องระมัดระวังมิให้กระทบต่อสิทธิส่วนบุคคลเกินความจําเป็นข้อ ๓ ในกรณีที่สํานักงาน ก.ล.ต. เห็นว่า ข้อมูลตามที่กําหนดในข้อ 2 เรื่องใด หากจัดให้มีการเปิดเผยข้อมูลผ่านช่องทางอื่นเพิ่มเติม เช่น การออกแถลงข่าว การออกจดหมายข่าวอิเล็กทรอนิกส์ถึงบุคคลซึ่งบอกรับเป็นสมาชิกของสํานักงาน ก.ล.ต. หรือการนําเสนอในเอกสารอื่นเพิ่มเติมด้วย เป็นต้น จะเป็นประโยชน์ต่อการเสริมสร้างความรู้ความเข้าใจเกี่ยวกับสินทรัพย์ดิจิทัลการประกอบธุรกิจสินทรัพย์ดิจิทัล หรือบทบัญญัติหรือข้อกําหนดแห่งกฎหมายที่เกี่ยวข้อง หรือจะเป็นกลไก ในการเพิ่มประสิทธิภาพการบังคับใช้กฎหมายหรือการป้องปรามการกระทําผิดได้ ให้สํานักงาน ก.ล.ต. จัดให้มีการเปิดเผยข้อมูลเรื่องนั้นผ่านช่องทางอื่นเพิ่มเติมได้ตามที่เห็นสมควร ข้อ ๔ ในการเปิดเผยข้อมูล ให้สํานักงาน ก.ล.ต. จัดให้มีรายละเอียดเกี่ยวกับข้อมูลนั้นอย่างเพียงพอที่จะทําให้เข้าใจได้อย่างถูกต้องในกรณีที่เป็นการเปิดเผยข้อมูลเกี่ยวกับการบังคับใช้กฎหมายตามที่กําหนดในข้อ 2 วรรคหนึ่ง ข้อมูลที่เปิดเผยควรมีรายละเอียดอย่างน้อยดังต่อไปนี้(1) ชื่อบุคคลที่อยู่ภายใต้มาตรการบังคับใช้กฎหมาย(2) ข้อเท็จจริงที่เป็นเหตุให้มีการบังคับใช้กฎหมาย(3) บทบัญญัติของกฎหมายที่เกี่ยวข้อง(4) ลักษณะการบังคับใช้กฎหมายข้อ ๕ เมื่อข้อมูลเรื่องใดที่เปิดเผยบนเว็บไซต์ของสํานักงาน ก.ล.ต. หรือที่ศูนย์สารสนเทศตลาดทุนของสํานักงาน ก.ล.ต. มีความคืบหน้าเปลี่ยนแปลงไปจากเดิม และสํานักงาน ก.ล.ต. พิจารณาเห็นว่าการเปิดเผยข้อมูลความคืบหน้าดังกล่าวสอดคล้องกับเจตนารมณ์ เพื่อการพิทักษ์ประโยชน์ของประชาชนหรือเพื่อคุ้มครองผู้ลงทุน ให้สํานักงาน ก.ล.ต. เปิดเผยข้อมูลความคืบหน้านั้น โดยปฏิบัติตามแนวทางที่กําหนดในประกาศนี้โดยอนุโลมข้อ ๖ ในการเปิดเผยข้อมูลบนเว็บไซต์ของสํานักงาน ก.ล.ต. หรือที่ศูนย์สารสนเทศตลาดทุนของสํานักงาน ก.ล.ต. เพื่อให้ประชาชนเข้าตรวจดูได้ เว้นแต่สํานักงาน ก.ล.ต. จะมีเหตุผลหรือความจําเป็นในการกําหนดเป็นประการอื่น ให้ดําเนินการตามหลักเกณฑ์ในข้อ 6/1 ข้อ 6/2 และข้อ 6/3เพื่อประโยชน์ในการเปิดเผยข้อมูลตามประกาศนี้ การเปิดเผยข้อมูลในวันใด ๆในปีปฏิทินหนึ่ง ให้ถือว่าวันสิ้นปีของปีปฏิทินนั้นเป็นระยะเวลา 1 ปีปฏิทินข้อ ๖/๑ การเปิดเผยข้อมูลอื่นนอกจากข้อมูลตามข้อ 6/2 และข้อ 6/3 ให้คงข้อมูลไว้เป็นระยะเวลา 10 ปีปฏิทินนับแต่วันที่มีการเปิดเผยข้อมูลดังกล่าวข้อ ๖/๒ การเปิดเผยข้อมูลเกี่ยวกับการดําเนินการทางอาญาหรือการดําเนินมาตรการลงโทษทางแพ่ง ให้เปิดเผยข้อมูลตามระยะเวลาดังต่อไปนี้ นับแต่วันที่มีการเปิดเผยข้อมูลดังกล่าวเป็นครั้งแรก (1) 2 ปีปฏิทิน ในกรณีความผิดที่มีอายุความตั้งแต่ 1 ปีถึง 5 ปี (2) 10 ปีปฏิทิน ในกรณีความผิดที่มีอายุความมากกว่า 5 ปีขึ้นไป ในกรณีที่มีการกล่าวโทษหรือกรณีที่ผู้ถูกดําเนินการไม่ยินยอมที่จะปฏิบัติตามมาตรการลงโทษทางแพ่ง ให้เปิดเผยข้อมูลไว้ตลอดระยะเวลาที่คดียังไม่ถึงที่สุด และให้เปิดเผยข้อมูลต่อไปอีก 6 เดือนนับแต่วันที่คดีถึงที่สุด ทั้งนี้ ระยะเวลาดังกล่าวต้องไม่น้อยกว่าระยะเวลาตามวรรคหนึ่ง การเปิดเผยข้อมูลเกี่ยวกับการดําเนินการทางอาญาตามวรรคหนึ่ง ให้เริ่มเปิดเผยข้อมูลภายในวันถัดจากวันที่มีคําสั่งเปรียบเทียบหรือวันที่กล่าวโทษต่อพนักงานสอบสวน แล้วแต่กรณี การเปิดเผยข้อมูลเกี่ยวกับการดําเนินมาตรการลงโทษทางแพ่งตามวรรคหนึ่ง ให้เริ่มเปิดเผยข้อมูลภายในวันที่สํานักงานแจ้งผลการพิจารณาของคณะกรรมการพิจารณามาตรการลงโทษทางแพ่งให้ผู้ถูกดําเนินการทราบ ในกรณีที่ผลของคดีถึงที่สุดและเป็นคุณแก่ผู้ถูกดําเนินการ หากบุคคลดังกล่าวมีคําขอให้นําข้อมูลที่เปิดเผยออกก่อนพ้นระยะเวลาตามข้อนี้ ให้สํานักงาน ก.ล.ต. ดําเนินการให้เป็นไปตามคําขอของบุคคลนั้นโดยไม่ชักช้าข้อ ๖/๓ การเปิดเผยข้อมูลเกี่ยวกับการลงโทษทางปกครอง ให้เปิดเผยข้อมูลตามหลักเกณฑ์ดังต่อไปนี้ (1) ในกรณีเป็นโทษที่ไม่มีระยะเวลาลงโทษหรือมีระยะเวลาลงโทษไม่เกิน 2 ปีปฏิทิน ให้เปิดเผยข้อมูลเป็นระยะเวลา 2 ปีปฏิทินนับแต่วันที่มีการเปิดเผยข้อมูลดังกล่าวเป็นครั้งแรก (2) ในกรณีเป็นโทษที่มีระยะเวลาลงโทษเกิน 2 ปีปฏิทิน ให้เปิดเผยข้อมูลจนถึงสิ้นปีปฏิทินที่ครบระยะเวลาลงโทษ ในกรณีที่มีการโต้แย้งคําสั่งลงโทษหรือมีการฟ้องคดีปกครอง ให้เปิดเผยข้อมูลตามหลักเกณฑ์ในวรรคหนึ่ง เว้นแต่ ณ วันที่ผลการพิจารณาข้อโต้แย้งหรือผลคดีถึงที่สุด ระยะเวลาเปิดเผยตามวรรคหนึ่งเหลือน้อยกว่า 6 เดือน ให้เปิดเผยข้อมูลต่อไปอีกเป็นระยะเวลา 6 เดือนนับแต่วันที่ผลการพิจารณาข้อโต้แย้งหรือผลคดีถึงที่สุด การเปิดเผยข้อมูลเกี่ยวกับการลงโทษทางปกครองตามวรรคหนึ่ง ให้เริ่มเปิดเผยข้อมูลภายในวันถัดจากวันที่คําสั่งลงโทษมีผล ในกรณีที่ผลการพิจารณาข้อโต้แย้งหรือผลคดีถึงที่สุดและเป็นคุณแก่ผู้ถูกลงโทษ หากผู้ถูกลงโทษมีคําขอให้นําข้อมูลที่เปิดเผยออกก่อนพ้นระยะเวลาตามวรรคสอง ให้สํานักงาน ก.ล.ต. ดําเนินการให้เป็นไปตามคําขอของบุคคลนั้นโดยไม่ชักช้าข้อ ๗ ข้อมูลที่ได้เปิดเผยบนเว็บไซต์ของสํานักงาน ก.ล.ต. หรือที่ศูนย์สารสนเทศตลาดทุนของสํานักงาน ก.ล.ต. จนครบระยะเวลาที่กําหนดตามประกาศนี้แล้ว สํานักงาน ก.ล.ต. อาจจัดเก็บไว้เป็นข้อมูลประวัติศาสตร์เพื่อให้ประชาชนขอตรวจดูเป็นรายกรณีก็ได้ข้อ ๘ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2562 เป็นต้นไปผู้มีอํานาจลงนาม ประกาศ ณ วันที่ 28 มิถุนายน พ.ศ. 2562 (นายวรวิทย์ จําปีรัตน์) ประธานกรรมการ คณะกรรมการกํากับหลักทรัพย์และตลาดหลักทรัพย์